Albertkanalen

Albertkanalen er en kanal i det nordlige Belgia oppkalt etter Albert I av Belgia. Kanalen knytter sammen byene Antwerpen og Liège og elvene Maas og Schelde. Kanalen har en seilingsdybde på 3,40 meter, fri seilingshøyde på 6,70 meter og en total lengde på 129,5 kilometer. Kanalens maksimale kapasitet er en lekter på 10 000 tonn. Kanalen ble konstruert i årene 1930-1939 og ble første gang brukt i 1940.

Ved utbruddet av andre verdenskrig dannet kanalen et viktig forsvarsverk for Belgia mot et tysk angrep mot landet. I 2005 ble kanalen benyttet av i alt 34 117 fartøyer med total last på 22,5 millioner tonn.

 Eksterne lenker 

 Nettsted for Albertkanalen (nederlandsk)

Kategori:Kanaler i Belgia
Kategori:Maas